Bekroonde aktrise verwelkom eerstelingRolanda Marais en Jozua Malherbe se eersteling, Charlotte James Malherbe Rolanda Marais en haar man, Jozua Malherbe, het Dinsdag hul eersteling, Charlotte James Malherbe, verwelkom. “Ons is vandag oorweldig met vreugde. Ons het vanoggend ons dogter verwelkom, gesond en beeldskoon,” het Rolanda op Facebook gedeel. Die egpaar het in Februarie vanjaar by die Old Mac Daddy in die Elgin-vallei in die Wes-Kaap die knoop deurgehaak en in Julie bekend gemaak dat hul eersteling op pad is. Rolanda het in Julie haar opgewondenheid ook op sosiale media gedeel: “Dit is met groot opwinding dat ek hierdie nuus met julle deel! Een van die dae gaan ons nuwe gesin een lyfie groter word.” Die aktrise is bekend vir haar spel in die televisiereeks, Vlug na Egipte. Sy was ook te sien in Wolwedans in die skemer en Ballade vir ŉ enkeling. Sy koer ook gereeld op sosiale media oor Jozua. “Ek dink nou weer terug aan daai wonderlike dag in Februarie toe ek die awesomeste man in die wêreld se vrou geword het. Ek was nooit iemand wat gedroom het van trou nie, maar noudat ek dit gedoen het, moet ek sê dit is totally die moeite werd!” het sy laat hoor. Rolanda Marais en Jozua Malherbe tydens hul troue in Februarie vanjaar (Foto: Facebook)